25. marts 2011

Ministeriet for Videnskab Teknologi og Udvikling

v/ IT- og Telestyrelsen

Holsteinsgade 63

2100 København Ø

**Høring om udkast til Bekendtgørelse om rammerne for informationssikkerhed samt om udkast til Bekendtgørelse om informationssikkerhed og beredskab for elektroniske kommunikationsnet og -tjenester**

Telekommunikationsindustrien (TI) skal hermed afgive bemærkninger til udkast til *Bekendtgørelse om rammerne for informationssikkerhed (Rammebekendtgørelse)* samt om udkast til *Bekendtgørelse om informationssikkerhed og beredskab for elektroniske kommunikationsnet og –tjenester*  (*Netbekendtgørelse*)

1. **Indledning**

Telekommunikationsindustrien skal hermed på vegne af medlemmerne komme med følgende bemærkninger til bekendtgørelsesudkastene. Bemærkningerne er bl.a. baseret på TI medlemmernes deltagelse i IT- og Telestyrelsen Workshops vedr. implementering af EU-regler om informationssikkerhed.

TI skal generelt bemærke, at TI tilslutter sig, at der ikke fastlægges præcise grænser og kriterier for de i udkast opregnede tiltag, idet TI forstå bekendtgørelsesudkast således, at alle tiltag bør fokusere på sikring af basale funktioner på den samfundsøkonomiske mest optimale måde og bør være fokuseret på de essentielle elementer i net og tjenester jf. § 9 stk. 1-2 i Netbekendtgørelse og at en eventuel nærmere præcisering vil ske i samarbejde med teleindustrien.

TI skal i øvrigt henlede IT- og Telestyrelsens opmærksomhed på, at TI har etableret en arbejdsgruppe vedr. kritisk infrastruktur, der vil kunne fungerer som kontaktpunkt i så henseende.

**2. Bemærkninger vedr. udkast til Bekendtgørelse om rammerne for informationssikkerhed (Rammebekendtgørelse)**

Til § 2 stk. 1, 1 litra c

Der henvises til bemærkning ved 'integritet' nedenfor.

Til § 5 1) og § 7 stk. 3   
Punktet skal være dækket af prioritetsordningen, og skal således KUN dække beredskabsaktører.   
Der er IKKE umiddelbar mulighed for at begrænse større mængder abonnenters adgang til hele eller dele af nettet

**3. Bemærkninger vedr. Bekendtgørelse om informationssikkerhed og beredskab for elektroniske kommunikationsnet og –tjenester (Netbekendtgørelse)**

Til § 3 stk. 1 litra c:

Mht. definition af 'integritet' så vil TI i forbindelse med beredskab for net henlede opmærksomheden på, at integritet i tidligere EU lovgivningen[[1]](#footnote-1) har en videre og i denne sammenhæng relevant betydning jf. også CEPTs anbefaling:

*The maintenance of network integrity is the protection of the physical and functional operation of a network against disruption and degradation and its resistance to breakdown caused by electrical conditions, signalling protocols or traffic loads, which can be induced via interfaces between terminals and networks or between different networks* [[2]](#footnote-2)

Således som det også blev defineret i EUs ONP direktiv:

*(b) Maintenance of network integrity: Member States shall take all necessary steps to ensure that the integrity of public telecommunications networks is maintained. The need to maintain network integrity does not constitute a valid reason for refusal to negotiate terms for interconnection. The national regulatory authority shall ensure that any conditions for interconnection related to protection of network integrity are proportionate and non-discriminatory in nature, and are based on objective criteria identified in advance*. (Artikel 10)

Uanset de nævnte definitioner ikke længere indgår i aktiv regulering (idet CEPTs anbefalinger dog fortsat er gældende) foreslår TI, at 'integritet' netop i forbindelse med udkast til Netbekendtgørelsens fokus på opretholdelse af netdrift og funktionalitet defineres til også omfatte opretholdelse af nettets funktionsevne og at det i definitionen indgår, at netejer er berettiget til at afbryde trafik eller terminaladgang, der kan true denne[[3]](#footnote-3).

Til § 6:

Krav om information til slutbrugere om **potentielle** risici kan skabe unødig frygt blandt brugere i forbindelse med benyttelse af udbyderens tjenester. Der mangler en definition på hvad og hvordan slutbrugere skal informeres om

Til § 15 stk 1:

TI finder, at der med fordel kan tillægges et væsentlighedskriterium, førend der bør ske anmeldelse i henhold til § 15, idet den omfattende definition af persondata hændelser, der medfører underretningspligt, kan medføre et unødig vidtgående krav om underretning af hændelser, også hvis hændelsen eksempelvis i tilfælde af tilintetgørelse af persondata kan være imødegået uden gener for de(n) berørte part(er) jf. også § 15 stk. 4 samt bemærkninger til Telelovens § 8.

Desuden foreslår TI, at det i § 15 stk.1 præciseres, at det er IT- og Telestyrelsen, der er den ansvarlige myndighed for teleområdet på spørgsmålet om persondatasikkerhed således, at der ikke opstår tvivl mht. beføjelser og underretningspligt. Det kan eksempelvis ske ved, at teksten fra Telelovens § 8 gentages

*Tjenesteudbydere, jf. § 2, stk. 2, skal ved brud på persondatasikkerheden, jf. § 3, stk. 1, nr. 6, uden unødig forsinkelse underrette IT- og Telestyrelsen som den kompetente nationale tilsynsmyndighed om bruddet.*

Generelt omkring krav til politikker

Bekendtgørelsen introducerer krav om nye politikker. § 5 stiller krav om en informationssikkerhedspolitik, § 7 stiller krav om en sikkerhedspolitik for persondatasikkerheden, § 8 2) stiller krav om en beredskabspolitik, dette dog uden at være særlig specifik. Hertil kommer det utroligt detaljerede krav om indholdet i beredskabsplanerne i § 10 stk. 2 samt en sikringsplan i § 12.

Der mangler klare definitioner tilhørende disse krav – og niveauet af detaljer bør ensrettes. Derudover er det uklart hvad forskellen er mellem de underliggende beredskabsplaner der er nævnt i § 10 og sikringsplanerne i § 12.

Såfremt IT- og Telestyrelsen måtte have behov for uddybning af dette høringssvar, stiller TI sig naturligvis til rådighed.

Med venlig hilsen

Jakob Willer

Direktør

1. Directive 97/33/EC of the European Parliament and of the Council of 30 June 1997 on interconnection in Telecommunications with regard to ensuring universal service and interoperability through application of the principles of Open Network Provision (ONP) [↑](#footnote-ref-1)
2. CEPT / ECTRA Recommendation of 12 March 1998 on a Set of Guidelines on Responsibilities for ensuring maintenance of Network Integrity (NI) in an interconnected environment (ECTRA/REC(98)01) [↑](#footnote-ref-2)
3. Jf. også: (8) *The only essential requirements derogating from Article 59 which could justify restrictions on the use of the public network are the maintenance of the integrity of the network, security of network operations and in justified cases, interoperability and data protection*. **Commission Directive 90/388/EEC of 28 June 1990 on competition in the markets for telecommunications services** [↑](#footnote-ref-3)